
RADVILIŠKIO RAJONO SAVIVALDYBĖS TARYBA

SPRENDIMAS
DĖL ŽEMĖS MOKESČIO 

2025 m.                         Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos žemės mokesčio įstatymo 8 straipsnio 3 dalimi, atsižvelgdama į Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5 E) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5 E) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. lapkričio 13 d.  posėdžio protokolą Nr. 3 ir (duomenys neskelbiami) 2025 m. spalio 24 d. prašymą, Radviliškio rajono savivaldybės taryba nusprendžia: 
.Tenkinti (duomenys neskelbiami) 2025 m. spalio 24 d.  prašymą  ir atleisti nuo 2025 metų žemės mokesčio už Radviliškio rajone nuosavybės teise valdomą žemės sklypą.
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                       
















RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL ŽEMĖS MOKESČIO“
AIŠKINAMASIS RAŠTAS

2025 m. lapkričio 13 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas, gavus 2025 m. spalio 24 d. (duomenys neskelbiami) prašymą. Sprendimo projektu siūloma tenkinti (duomenys neskelbiami) 2025 m. spalio 24 d. prašymą  ir atleisti nuo 2025 metų žemės mokesčio už Radviliškio rajone nuosavybės teise valdomą žemės sklypą. Žemės mokestis už 2025 metus yra 68,00 Eur.
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048.
.	Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos žemės mokesčio įstatymo 8 straipsnio 3 dalimi. Minėti teisės aktai numato, kad savivaldybių tarybos savo biudžeto sąskaita turi teisę mažinti žemės mokestį arba visai nuo jo atleisti. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Į  Radviliškio rajono savivaldybės biudžetą bus surinkta 68,00 Eur mažiau pajamų. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5 E) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5 E) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2025 m. lapkričio 13 d. posėdžio protokolas Nr. 3. Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo (duomenys neskelbiami) prašymą, kuriame pareiškėjas prašo atleisti nuo 2025 metais priskaičiuoto žemės mokesčio už žemės sklypą esantį (duomenys neskelbiami) seniūnijoje. Prašymo motyvus jis įvardija šiuos: šis žemės sklypas yra patekęs į valstybinį Tyrulių botaninį zoologinį draustinį. Pagal įstatymą, jokios veiklos šiame sklype vykdyti negalima, o dėl ligos tapus neįgaliu pensininku (nuo 2021 metų), žemės mokesčio mokėti nepajėgia.
Pažymėtina, kad pareiškėjas atitinka Radviliškio rajono savivaldybės tarybos  2022 m. lapkričio 24 d. sprendimo Nr. T-841 „Dėl 2023 metų  žemės mokesčio tarifų ir lengvatų nustatymo“ 2 punkto reikalavimus. 
Darbo grupė įvertinusi tai, kad dėl ligos pareiškėjas tapęs neįgaliu pensininku, o žemės sklype veiklos beveik negalima vykdyti pagal įstatymus, kuomet sklypui taikomos specialiosios žemės naudojimo sąlygos: botaniniai-zoologiniai draustiniai, gamtiniai ir kompleksiniai draustiniai, pelkės ir šaltinynai, paviršinių vandens telkinių pakrantės apsaugos juostos, miško žemė, melioruotos žemės ir melioracijos statinių apsaugos zonos, elektros tinklų apsaugos zonos, daro išvadą, kad pagrindas atleisti pareiškėją nuo žemės mokesčio už 2025 metus yra.
Lietuvos Respublikos žemės mokesčio įstatymo 8 straipsnio 3 dalyje, nustatyta, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti, taigi, atleidimas nuo žemės mokesčio yra Tarybos teisė, bet ne pareiga. 
.	Pridedami dokumentai.
.	(Duomenys neskelbiami) 2025 m. spalio 24 d. prašymas (1 lapas);
.	Žemės mokesčio deklaracijos 2025 duomenys (2 lapai).



Finansų skyriaus
vyriausioji specialistė                                                                                                    Snieguolė Utkienė                                                                                            
